Kwadru tal-Madonna tal-Karmnu Knisja Arċipretali ta' San Filep Ħaż-Żebbuġ Il-knisja arċipretali ta' San Filep hija waħda mill- ewlenin fil-gżejjer Maltin għan-numru kbir ta' opri artistiċi ta' valur li hemm ġo fiha. Matul is-snin dawn l-opri ġew mibdula ma' oħrajn minħabba bdil strutturali jew tkabbir li kien sar fil-knisja. Insibu għadd ta' kwadri sbieħ esposti fis-sagristija tal-knisja li qabel kienu fil-knisja fuq l-artali sakemm tneħħew biex ġew mibnija n-navi. Għaldaqstant nistgħu ngħidu li fil-knisja fuq l- artali hemm kwadri ta' valur u ta' devozzjoni kbira mqanqla minn dawk li matul is-snin żiedu tant opri maħduma fil-fidda, skultura, induratura u trieħi b'rakkmu fin. Dawn jistgħu jitgawdew l-aktar waqt il-jiem tal-festa. Il-kwadru tal-Karmnu Knisja Arċipretali San Filep — Żebbuġ Il-kwadru ta' l-artal tal-Madonna tal-Karmnu huwa xogħol ta' l-Artist Lazzaro Pisani, u dan jinsab fuq in-naħa tal-lemin tal-knisja int u dieħel fuq l- ewwel artal. Jidher li l-artist kien imfittex sew minn nies ta' Ħaż-Żebbuġ għax-xogħol tieghu, dan għaliex fost l-oħrajn huwa għamel il-kwadru ta' l-Immakulata Kunċizzjoni, il-kwadru tal-Madonna tar-Rużarju ta' daqs kbir fil-kappellun, u l-kwadru tal-Madonna taċ- Ċintura li jinsab fis-Sagristija l-Qadima. Jidher li l-kult Karmelitan f'din il-knisja għalkemm m'hemmx Fratellanza tal-Madonna tal- Karmnu, kien wieħed sod u popolari għaliex meta sar dan il-kwadru ġie mqabbad wieħed mill-artisti ewlenin ta' dak iż-żmien. Fil-kwadru l-artist ippreżenta lill- Madonna b'ħarsa ħelwa u ta' grazzja. Il- figura tal-Bambin bilwieqfa hija waħda mhux tas-soltu għaliex parti mill-fisqija tiegħu l-artist pinġieha qiegħda tittajjar mar- riħ. Il-ħsieb wara dan skond il-fehma tiegħi kien li l-messaġġ u l-qawwa tal-Labtu tal- Karmelu buwa ġej mis-sema permezz ta' dan id-drapp abjad li qiegħed jinżamm minn idejn il-leminija tal-Madonna biex imbagħad qiegħed jingħata lil San Xmun Stokk minn idejn ix-xellugija tal-Madonna filwaqt li ninnutaw li l-Bambin Ġest qiegħed ukoll juri b'idejh il-Labtu lill- Qaddis għarkubbtejh quddiem din ix-xena sabiħa. Il-kumplament ta' din it-tila l-artist għażel li jimlieh b'għadd ta' anġli sbieħ jittajru b'ħarsa kurjuża biex jaraw sew din ix-xena mimlija b'tant qdusija. Hawnhekk huwa qagħad attent biex ma jnaqqas xejn mill-attenzjoni ta' l-għajn minn fuq il- Madonna u l-Bambin. Xogħol mill-isbaħ li jagħmel ġieħ lill- artist Malti, u li jagħti ġieħ lis-Sultana tal- Karmelu. Il-festa t-tajba lil kulħadd.